Rëni de Sardenia

Monarchia assoluta(1324–1849)Monarchia costituzionela parlamentera(1849–1861)Rë  • 1324–1327 (prim) Jaume II• 1849–1861 (ultim) Vittorio Emanuele I• 1900–1946  Vittorio Emanuele III• 1946  Umberto IIPrim Minister  • 1848 (prim)  Cesare Balbo• 1860-1861 (ultim)  Cont de CavourPopulazion• 1821   L Rëni de Sardenia, ënghe tlamà l Rëni de Sardenia-Piemont o Piemont-Sardenia ntan l tëmp di Savoia, fova n stat te l'Europa dl sud dal 13ejim secul nfin al mez dl 19ejim secul.

L rëni fova n cumëmber tl Cunzil de Aragon y fova al scumenciamënt metù adum dala ijules de Corsica y Sardenia. La sovranità sun chësta ijules fova cuntesteda dal Papa, che tl 1297 les ova dates al rë Jaume II de Aragon te la forma de n feud dal inuem  ("rëni de Sardenia y Corsica"). Scumencian tl 1324 ova Jaume II y si suzessëures cuncuistà l'ijula de la Sardenia y metù su si autorità sibe de jure che de facto. Tl 1420, do la viera Sarde–Aragoneja fova l'ijula rueda dl dut sota l Aragon y do la union danter la curones de Aragon y Castilia fova la Sardenia deventeda na pert dl Mper Spanuel.

Tl 1720 fova l'ijula y si rëni states dates demez dai Habsburg y Bourbon, che fova pertendënc al tron spanuel, al Duca de Savoia Vittorio Amedeo II. I Savoia l'ova unificheda cun si puscions storiches sun la tierafërma taliana y l rëni se identificova plu y plu cun i stac sun la tierafërma, pra chël che tucova, ora dl Ducat de Savoia, nce l Ducat de Aosta y prinzipac sciche l Piemont y la Contea de Nizza, che fova stac sota l cuntrol di Savoia dal 13ejim secul incà. Sota l rëni di Savoia fova l guviern, la tlas che reniova, i modiei culturei y l zënter de la populazion dl dut sun la tierafërma., Encyclopædia Britannica Perchël, nce sce la capitela de l'ijula de Sardenia y la sënta de si vize-rëiesc fova for de jure stata Cagliari, fova la sënta dl pudëi dal 16ejim secul inant stata la zità  piemonteja de Turin, la capitela dl Ducat de Savoia.

Canche la puscions sun la tierafërma fova tumedes sota l'ocupazion y po l'anescion ala Franzia de Napoleon, vivova l rë de Sardenia per n tëmp sun l'ijula, per l prim iede ntan la storia di Savoia. L Cungres de Viena (1814–15), che ova restruturà l'Europa do la desfata de Napoleon, ova dat zeruch la puscions de la tierafërma ai Savoia y ngrandì si puscions cun la Liguria, tëuta dala Republica de Genova. Do che Genevra fova deventeda pert de la Cunfederazion Svizra ova l Tratat de Turin (1816) trasferì Carouge y n valgun autri raions al nuef cianton de Genevra. Tl 1847-48 ova n at de union, sciche chël de l'union danter la Gran Bretania y l'Irlanda, unificà i stac di Savoia sota un n ënt y sistem de lege cun la capitela a Turin, y cun na costituzion, l Statuto Albertino.

Canche fova rota ora la Viera de la Crim tl 1853 ova i Savoia trasfurmà si rëni te na putënza sterscia. Da ilò inant fova rueda la anescion de la Lombardia (1859), i stac de l'Italia zentrela y la Doi Sizilies (1860), l Veneto (1866) y l Stat dl Papa (1870). Ai 17 de merz 1861, l rëni de Sardenia, che fova cresciù tan scialdi sëura si cunfins ora, ova mudá si inuem te Rëni de Talia y spustà la capitela n iede a Firënza y po a Roma. Nscila fova l rëni de Piemont-Sardenia di Savoia l predezessëur dl rëni de Talia, che nstës fova l predezessëur de la Republica Taliana de ncuei.

Inuem
L inuem uriginel dl stat fova l latin: , o  canche pra l rëni tucova mo la Corsica. Per talian iel , per franzëus , sarde  , y per piemontesc  .

Referënzes